
6. luokan lukuvuosiarvioinnin kriteerien tukimateriaali
Muu vieras kieli, A-oppimäärä, vl 3–6
Opetuksen tavoitteet T1-T11

Esimerkkejä arvioitavista näytöistä ja työtavoista

	Kasvu kulttuuriseen moninaisuuteen ja kielitietoisuuteen

	Opetuksen tavoitteet
	Opetuksen tavoitteista johdetut oppimisen tavoitteet
	Esimerkkejä arvioitavista näytöistä ja työtavoista

	T1 ohjata oppilasta havaitsemaan lähiympäristön ja maailman kielellinen ja kulttuurinen runsaus sekä opiskeltavan kielen asema siinä



	Oppilas oppii tunnistamaan lähiympäristönsä ja maailman kielellistä ja kulttuurista moninaisuutta sekä tuntemaan kohdekielen asemaa lähiympäristössä ja maailmassa.
	Ryhmä-, pari- ja yksilötyönä tehdyt projektityöt ja miniesitelmät eri teemoista, kuten juhlat, ruokakulttuuri, henkilökuvat ja maantuntemus.

Sosiaalisen median viestintämuotoja ja sosiaalista mediaa hyödyntävät aiheen käsittelyt.

Simulaatiot ja roolikortit.

Parihaastattelut tavoitteisiin 1–6 liittyvän tukimateriaalin kysymyksiä soveltaen.

	T2 motivoida oppilasta arvostamaan omaa kieli- ja kulttuuritaustaansa sekä maailman kielellistä ja kulttuurista monimuotoisuutta ja kohtaamaan ihmisiä ilman arvottavia ennakko-oletuksia

	Oppilas oppii arvostamaan omaa kieli- ja kulttuuritaustaansa sekä maailman kielellistä ja kulttuurista moninaisuutta. Hän oppii kohtaamaan ihmisiä ilman arvottavia ennakko-oletuksia.
	Ei käytetä arvosanan muodostamisen perusteena.
Oppilasta ohjataan pohtimaan kokemuksiaan osana itsearviointia.
Tavoitteisiin 1–6 liittyvän tukimateriaalin kysymyksiä ja Eurooppalaisen kielisalkun Kieltenoppimiskertomuksia voidaan käyttää Itsearvioinnissa.

	T2 ohjata oppilasta havaitsemaan kieliä yhdistäviä ja erottavia ilmiöitä sekä tukea oppilaan kielellisen uteliaisuuden ja päättelykyvyn kehittymistä
	Oppilas oppii tunnistamaan kieliä yhdistäviä ja erottavia ilmiöitä sekä kehittämään kielellistä päättelykykyään. 
	Kielioppiin, sananmuodostukseen ja lauserakenteisiin liittyvät pari- ja ryhmätyöt.

Videot, esittelyt, podcastit sekä muut erilaisilla esitystyökaluilla tehdyt koosteet, joita voidaan esittää pienissä ryhmissä tai koko opetusryhmälle.

	T4 ohjata oppilasta löytämään kohdekielistä aineistoa


	Oppilas oppii löytämään ja valitsemaan itselle sopivaa ja kiinnostavaa
kohdekielistä aineistoa.
	Oppimispäiväkirjat tai portfoliotyöskentely. Itsearvioinnit tehtävien jälkeen.

Oppilaan omien aineistoiden hyödyntäminen. Tiedonhaku.

Viikkosuunnitelma oppilaiden omine oppimistehtävineen.

	Kielenopiskelutaidot

	Opetuksen tavoitteet
	Opetuksen tavoitteista johdetut oppimisen tavoitteet
	Esimerkkejä arvioitavista näytöistä ja työtavoista

	T5 tutustua yhdessä opetuksen tavoitteisiin ja luoda salliva opiskeluilmapiiri, jossa
tärkeintä on viestin välittyminen sekä kannustava yhdessä oppiminen
	Oppilas oppii kertomaan kohdekielen opiskelun tavoitteistaan sekä tekemään yhteistyötä ja toimimaan ryhmässä muita kannustaen.
	Oppimispäiväkirjat, portfoliot ja Eurooppalaisen kielisalkun Kieltenoppimiskertomukset, joissa pohdintaa oppilaan tavoitteista ja erilaisista tavoista opiskella kieltä. 


	T6 ohjata oppilasta ottamaan vastuuta omasta kielenopiskelustaan ja kannustaa oppilasta harjaannuttamaan kielitaitoaan rohkeasti ja myös tietoja viestintäteknologiaa käyttäen sekä kokeilla, millaiset tavat oppia kieliä sopivat kullekin parhaiten
	Oppilas oppii ottamaan vastuuta kohdekielen opiskelustaan. Hän oppii eri tapoja oppia kieliä sekä hyödyntämään tieto- ja viestintäteknologiaa
kohdekielen taitonsa kehittämisessä ja käyttämään kohdekielen taitoaan rohkeasti.
	Oppilaan aloitteellisuuden ja vastuunoton tarkkailu ja dokumentointi rutiininomaisissa luokkatilanteissa.

Tieto- ja viestintäteknologian hyödyntäminen oppimistehtävissä.


	Kehittyvä kielitaito, taito toimia vuorovaikutuksessa

	Opetuksen tavoitteet
	Opetuksen tavoitteista johdetut oppimisen tavoitteet
	Esimerkkejä arvioitavista näytöistä ja työtavoista

	T7 Järjestää oppilaalle tilaisuuksia harjoitella eri viestintäkanavia käyttäen suullista ja kirjallista viestintää ja vuorovaikutusta
	Oppilas oppii viestimään suullisesti ja kirjallisesti eri viestintätilanteissa.
	Toistuvat, jokapäiväiseen elämään liittyvät dialogit ja ryhmäkeskustelut.

Oppilaan vuotovaikutuksen tarkkailu ja dokumentointi rutiininomaisissa tilanteissa, kuten tervehtiminen, kuulumisten ja voinnin kysyminen ja vastaaminen, omat tekemiset, harrastukset ja aikataulut. 

	T8 tukea oppilasta kielellisten viestintästrategioiden käytössä
	Oppilas oppii hyödyntämään viestintästrategioita vuorovaikutustilanteissa.

	Toistuvat, jokapäiväiseen elämään liittyvät dialogit ja ryhmäkeskustelut.

Oppilaan viestintästrategioiden käytön, selvennysten pyytämisen ja toiston tarkkailu ja dokumentointi eri vuorovaikutustilanteissa, kuten tervehtiminen, hyvästely, kiittäminen, pyynnöt, kutsut, ehdotukset ja anteeksipyynnöt ja niihin vastaaminen.

	T9 auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan
	Oppilas oppii käyttämään kohdekielelle ja kielialueen kulttuurille tyypillisiä kohteliaisuuden ilmauksia.
	Toistuvat, jokapäiväiseen elämään liittyvät dialogit ja ryhmäkeskustelut.

Oppilaan kulttuuritietoisuuden ja kohteliaisuuden ilmausten käytön tarkkailu ja dokumentointi vuorovaikutustilanteissa. kuten tervehtiminen, hyvästely, kiittäminen, pyynnöt, kutsut, ehdotukset ja anteeksipyynnöt ja niihin vastaaminen.

	Kehittyvä kielitaito, taito tulkita tekstejä

	Opetuksen tavoitteet
	Opetuksen tavoitteista johdetut oppimisen tavoitteet

	Esimerkkejä arvioitavista näytöistä ja työtavoista

	T10 rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä
	Oppilas oppii ymmärtämään erilaisia puhuttuja ja kirjoitettuja tekstejä hyödyntäen erilaisia ymmärtämisstrategioita.
	Erilaisten tekstien ymmärtämiseen keskittyvät tehtävät, kuten sisältökysymykset, täydennystehtävät, juonirungot, miellekartat, ydinasioiden koonti, omien kysymysten laatiminen sekä omien aloitusten ja jatkojen kirjoittaminen erilaisille teksteille ryhmissä, parityönä tai itsenäisesti. 

	Kehittyvä kielitaito, taito tuottaa tekstejä

	Opetuksen tavoitteet
	Opetuksen tavoitteista johdetut oppimisen tavoitteet

	Esimerkkejä arvioitavista näytöistä ja työtavoista

	T11 tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin
	Oppilas oppii ilmaisemaan itseään suullisesti ja kirjallisesti käyttäen kohdekielen keskeistä sanastoa ja keskeisiä rakenteita. Hän oppii ääntämään ymmärrettävästi.
	Laaja-alainen tekstikäsitys huomioiden erilaisten tuotosten ja ääntämisen tarkkailu ja dokumentointi.

Erilaisten viestien kirjoittaminen ja ikäkaudelle tyypillisistä arkipäiväisistä asioista kertominen, kuten tekeminen, harrastukset, ihmissuhteet, koulu, opiskelu ja tulevaisuus.

Kirjalliset ja suulliset miniesitelmät.

